就連大型製作嘅電影都開始唔做3D版本，就好似近期嘅《猿人爭霸戰：猩兇巨戰》、《鄧寇克大行動》等等，都唔需要藉助3D做噱頭，票房一樣有好好嘅成績。再舉《魔戒》系列同《哈比人》系列做例子：當年《魔戒》系列只有2D版本，三集全球票房勁收大約廿九億美金；但係去到《哈比人》系列，換咗超高畫質3D拍攝，唔單止有觀眾覺得睇得唔舒服，未計通貨膨脹，最尾《哈比人》系列嘅全球總票房數字都只係比《魔戒》系列多啲啲，一樣都係大約廿九億美金左右。